Gabina kuća lutaka: Film (sinkronizirano)
2025-11-16 18:00 - 19:38, 2025-10-26 18:00 (Europe/Zagreb) | Kantun kulture, Ulica dr. Franje Tuđmana 2, Trogir, 21220
1h 38m – US
Zabavna avantura za predškolce koja otkriva iznenađenje prije nego što uskoči u fantastičan animirani svijet pun preslatkih likova koji žive unutar Gabbyne kuće za lutke.
Gabby kreće na putovanje automobilom sa svojom bakom Gigi u čarobnu zemlju Mačka Francisca. No kada kućica za lutke, njezina najdragocjenija imovina, završi u rukama ekscentrične žene s mačkama po imenu Vera, Gabby kreće u avanturu kako bi ponovno okupila mačke i spasila kućicu za lutke prije nego što bude prekasno.

Svečana sjednica Gradskog vijeća Grada Trogira
2025-11-14 17:00 - 20:00

Jedan običan incident
2025-11-13 20:00 - 21:41
1h 41m – IR, FR, LU
Kvar automobila dovodi jednu obitelj do mehaničara Vahida, bivšeg političkog zatvorenika, koji je uvjeren da je vozač zapravo njegov bivši mučitelj. Ta naizgled bezazlena nezgoda pokreće lavinu sve ozbiljnijih posljedica.
Crnohumorni triler renomiranog iranskog redatelja Jafara Panahija ovogodišnji je dobitnik glavne nagrade najprestižnijeg svjetskog filmog festivala – Zlatne palme festivala u Cannesu.
Zbog prikaza društvene represije u svojim filmovima, redatelj Jafar Panahi nerijetko je bio izložen političkoj cenzuri i sankicioniran od strane iranskih vlasti, a i ovaj je film snimio u tajnosti.

KROZ PONISTRE MOG DITINSTVA - Priredba Dječjeg vrtića "Trogir"
2025-11-11 17:00 - 19:00

AMATERSKO KAZALIŠTE SULET- IGROKAZI
2025-11-10 19:00 - 21:00
Dana 10.studenog 2025. u 19:00 sati u Kantun kulture dolazi Amatersko kazalište Sulet sa otoka Šolte te će izvesti sljedeće igrokaze: Na plaži, Pismo iz Minhena i Šiba iz raja.
Nastupaju: Miodrag, Dušica, Ljubica, Mladen, Teo i Nikol sa Šolte.

Ulaz je slobodan

Drugi dnevnik Pauline P.
2025-11-09 18:00 - 19:20
1h 20m – HR
Nastavak hit filma “Dnevnik Pauline P.” donosi još više emocija i iskrenih trenutaka iz života jedne (ne tako male) djevojčice.
Naša junakinja sada ima već jedanaest godina. Iako joj odrasli govore kako je ovo najbolji dio života, Paulini se ne čini tako. U petom razredu dočekat će je stroga profesorica geografije, kao i njezin prvi „bully“, a uskoro će otkriti i da njezina draga baka boluje od neizliječive bolesti. U borbi s nevoljama Paulina će se još jednom poslužiti šarmom i bujnom maštom, i izvući jednu vrijednu pouku – da se život ne sastoji samo od pobjeda.

Pričigin u gostima
2025-11-08 19:30 - 21:00
U subotu, 8. studenoga, dolazi nam Pričigin!
Svoje će vam priče pričati Staša Aras, Marijo Glavaš, Tanja Mravak, Želimir Periš, Ante Tomić i Marina Vujčić.

Ulaz je slobodan!

Rade Šerbedžija i Zapadni kolodvor bend
2025-11-07 20:00 - 22:30
U Kantunu kulture 7. studenoga 2025 održat će se koncert glumačke legende, pjesnika i glazbenika Rade Šerbedžije & Zapadni kolodvor benda.
Članovi Zapadnog kolodvora:
Antun Stašić violina i vokal
Mario Igrec gitara
Dario Hleb bas gitara, vokal
Marjan Krajna harmonika
Ranko Purić bugarija
Davor Smotalić ton majstor

PREDSTAVA "PARAZITSKA POSLA"
2025-11-06 20:00 - 21:30
Kazalište Moruzgva donosi novu predstavu Parazitska posla – britku komediju o tome što se stvarno događa kad se obitelj opet nađe pod istim krovom. Povratak starije kćeri iz Njemačke trebao je biti kratak posjet, ali se dnevni boravak ubrzo pretvara u ring u kojem se izmjenjuju optužbe, pasivna agresija, sendviči, kriptovalute i jedno vrlo upitno ljubavno partnerstvo.
Majka Ankica balansira između dviju kćeri koje se ne mogu dogovoriti ni oko jezika na kojem se svađaju, a stvari dodatno zakomplicira šarmantni gost koji možda nije ono za što se predstavlja.
Parazitska posla su komad pun duhovitih dijaloga, prepoznatljivih situacija i likova koji će vam istovremeno biti i smiješni i strašno poznati.
U ulogama briljiraju Nina Violić, Sanja Milardović, Zdenka Šustić i Karlo Bernik.
Ovo je predstava koja će vas nasmijati, ali i natjerati da se sjetite vlastite dnevne sobe.
IGRAJU:
Nina Violić,
Sanja Milardović,
Zdenka Šustić,
Karlo Bernik
AUTORSKI TIM:
Autori: Filip Jurjević i Vanja Jovanović
Režija: Vanja Jovanović
Producentica: Ecija Ojdanić
Scenografija i kostimografija: Mario Tomašević
Autor glazbe: Šimun Matišić
Izvršna produkcija: Nives Bolić
Oblikovatelj rasvjete: Martin Miščin
Tehnička podrška: Sandro Petrić, Davor Popović, Martin Miščin, Goran Stanilović
Dizajn vizualnog identiteta: Damjan Uzelac
Fotografkinja za plakat: Jelena Balić
Šminka: Ivana Špirk

Svečani koncert povodom 200 godina Narodne glazbe Trogir
2025-11-05 19:00 - 21:00
Povodom proslave Dana Grada Trogira, pozivamo vas na poseban kulturni događaj koji će se održati u srijedu, 5. studenog, u 19:00 sati u Kantunu kulture. Ovaj večernji program bit će prava poslastica za sve ljubitelje narodne glazbe i tradicije našeg grada.Naastupiti će Narodna glazba Trogir, klapa Trogir, klapa Stivanja i KUD Kvadrilja.Pridružite nam se i uživajte u glazbenom i kulturnom programu koji slavi naš grad, njegovu povijest i tradiciju!Vidimo se 5.11. (srijeda) u 19:00 u Kantun kulture Trogir – nemojte propustiti ovu prekrasnu večer!

Mjuzikl za djecu "Čarobnjak i Zoza"
2025-11-04 16:00 - 17:00, 2025-11-04 12:00 - 13:00
Popularni američki fantastično-glazbeni film iz 1939. u splitskoj je Lori oživio kao bajkovit, veseo i nadasve profesionalan dječji mjuzikl čiji su mladi protagonisti Teatra DanSing izvedbu za izvedbom punili dvoranu svojom vršnjačkom publikom, ali i mnogo starijim ljubiteljima mjuzikla. Autorski je tim predstave brojan: ideju, koreografiju i režiju potpisuje Bruna Reić, glazbeni je voditelj Franko Bonacci, autorica je scenarija Nataša Božinović, dramska voditeljica Andrea Mladinić, majstor rasvjete Joško Milun, a kostimografkinja Ana Kujundžić.
U duhovitom jezičnom karambolu „Čarobnjak i Zoza“ krije se priča o djevojčici Zozi koja živi idiličnim životom sa svojom obitelji, sve dok im radost ne pokvari zla susjeda koja želi oteti njihovu zemlju i kuću. To je tek prvi od mnogih mudrih suvremenih manevara zbog kojih splitska „Zoza“ ima i odgojnu funkciju – u predstavi se odrješito osuđuju spletkarenje, zloća i korupcija.
Djevojčica Zoza, koju u podjeli koju smo mi imali priliku gledati suvereno, šarmantno i nevjerojatno zrelo igra Josipa Veršić, poželi nelijepu, ali logičnu želju – da zla susjeda nestane (na što dobiva urnebesan komentar da „ne ide to baš tako jer – administracija!“). Njezina je vizija svijeta pomalo pastoralna, „mjesto bez pohlepe, šareno, radosno“, što sjajno korespondira s filmskim klasikom u nostalgičnoj, ljupkoj i zvonkoj izvedbi „Somewhere over the rainbow“. Neočekivani obrat dogodi se s dolaskom uragana, kad Zoza ni iz čega postane junakinja magičnog Cvjetovgrada jer je njezina leteća kuća slučajno zgnječila zlu vješticu. Međutim, ni gostoprimstvo Cvjetovgrađana nije dovoljno da djevojčica ne poželi otići svojoj kući, što će sa svoja tri neobična suputnika pokušati ostvariti uz pomoć misterioznog čarobnjaka Oza.
Vizualno je i scenski vrlo upečatljiv lik zla vila Elphaba, sa svojom grinčevskom estetikom, čarobnim crnim šeširom, biciklom umjesto metle i mnogo dima koji doprinosi mračnoj atmosferi. Njezin je lik izvrsno oblikovala Tina Zekić koja se vrlo prirodno kreće po pozornici, ima stabilan glas i dobru dikciju te smisao za kontakt s publikom. Njezina su potpuna karakterna suprotnost dvije šarmantne vile, koje su utjelovile Petra Jakić i Chiara Jukić. Petra Jakić bila je prototip vile kakvu zamišljamo u dječjim bajkama, nježna pomoćnica izmještena iz svijeta običnosti, a Chiara Jukić u svoj je lik unijela mnogo glumačke vještine i duhovitosti na koju su gledatelji odlično reagirali. Nimalo ne zaostaje muški dio solista (Duje Jelavić, Adrian Računica i Tomi Lukšić) koji su utjelovili Limenog, Strašilo i Lava. Zaslužuju pohvale jer njihovi upečatljivi, ali i zahtjevni kostimi nisu nosili njih, nego oni kostime, uz odličan scenski pokret, usklađenost i lijepe boje glasova. Čarobnjak (Gabriel Milas Caktaš) je uistinu bio prava „faca“, šarmer koji bi i u svijetu zbilje i mašte uspio prodati svoju priču jer je iznimno uvjerljiv.
Ono što je likovima dalo dragocjen odmak od filmskog klasika, a publici obilje smijeha bio je odlično promišljen i realiziran libreto. Brzopotezne duhovite replike fino su tkanje cijeloga teksta, primjerice kad junaci samostalno prolaze kroz neprilike pa se obrecnu na vilu: „Di si bila kad je bila drama?“, a onda odvrati „Duhom sam bila s vama!“ Koreografija je bila besprijekorna, usudili bismo se reći, mnogo zahtjevnija nego što zamišljamo kad su njezini realizatori djeca i mladi. Bruna Reić svojim je izvođačima dala snažnu baletnu bazu, ali s dobrodošlim intervencijama u vidu suvremenih plesova. Posebno nas se dojmio dašak 1920-ih i charlestona. Koliko je projekt mudro osmišljen i usmjeren detaljima dokazuje i kostimografija koja sjajno odgovara koreografiji, ali i načinu kretanja likova po pozornici. Veršić je bila prava ljupka Dorothy/Zoza koja se kretala, plesala i pjevala bez ikakvih poteškoća, kao multitalentirana profesionalka u svojoj kultnoj opravici, dočim je dobra vila bila vrlo monumentalna, klasična i bajkovita u bogatoj suknji sa slojevima tila i šljokica. Ženski dio ansambla odlično je iskoristio svoje bogato krojene suknje i blještave ukrase te vrhunski uvježbane kolektivne točke učinio pravim biserom izvedbe.
S obzirom na broj izvođača na pozornici, pravo je čudo koliko zajedničke energije, oduševljavajuće sinergije i zadivljujuće usklađenosti vlada među mladim umjetnicima u nastajanju. Nema opterećenja tremom, scenski je govor jasan i izražajan, kretanje skladno i fluidno, a koreografije sugestivne i upečatljive. Prostor mogućeg dodatnog napretka vidimo u području scenografije (gdje su videopozadine pokušavale dočarati promjenu sižea i prostora) i oblikovanja svjetla – nadamo se da će netko od kulturnjaka među vladajućima uvidjeti koliko se isplati ulagati u ovu talentiranu mladost i njihove kreativne i posvećene voditelje.
Ansambl Teatra DanSing čine: Cvita Oluje, Ena Crnjenak, Rita i Roza Diklan, Lorita Malik, Marijeta Ančić, Vanda Vulic, Martina Ema Stoilova, Paula Maretić, Marija Pajić, Emma Van Pelt, Manuela Vetma, Sofi Bilić Lana Pelić, Roza Tuškan, Dora Bokan, Paula Ljubenkov i Josip Topić.
Magdalena Mrčela, za portal “Dalmacija danas”

ZIJAH A. SOKOLOVIĆ- LIJEVO DESNO GLUMAC
2025-11-03 20:00 - 21:30
Zijah A. Sokolović duhovito, filozofski, kabaretski, s nizom primjera i usporedbom stvarnosti i kazališne umjetnosti, uči gledatelje shvatiti da su i oni “glumci u svom teatru” i da mogu biti umjetnici u svom životu, ako svoje životne “dane okolnosti prve dramske radnje” analiziraju teatarski “objektivno”.
Ovom predstavom Zijah A. Sokolović obilježava 50 godina svojeg umjetničkog djelovanja unutar kojeg su mu dodijeljene 92 umjetničke nagrade i 6 nagrada za životno djelo.
Stvarnost je teatar. I mi u svojoj stvarnosti nemamo “obaveze”, nego imamo uloge.
Svaka naša uloga ima svoje “dane okolnosti”.
Svaka “dana okolnost” pripada nekoj “prvoj dramskoj radnji”.
Svaka “prva dramska radnja” ima svog režisera i pisca.
“Prva dramska radnja” u stvarnosti može biti “život”. Ili “brak”. Ili “posao”. Ili “djeca”.
“Prva dramska radnja” može biti i “godišnji odmor” ili “jutarnje kupanje” ili “gledanje nogometa” ili “kavica” ili “trač”.
Razumijemo li naš “život” kao “prvu dramsku radnju” objektivno ili subjektivno u “danim okolnostima”? Možemo li u svakodnevnom životu “prvih dramskih radnji” i mi biti i postati umjetnici?
Zašto nam se događa tekst “nemam vremena” ili “ako budem imao vremena” ili “ako nađem vremena”?
Zadar, 07.02.2020. snimio: Nenad Marčev, Zijah Sokolović, Lijevo, desno, glumac, Dvorana HNK Zadar, #nenomarcev #hnkzadar Zadar, 07.02.2020. snimio: Nenad Marčev, Zijah Sokolović, Lijevo, desno, glumac, Dvorana HNK Zadar, #nenomarcev #hnkzadar Zadar, 07.02.2020. snimio: Nenad Marčev, Zijah Sokolović, Lijevo, desno, glumac, Dvorana HNK Zadar, #nenomarcev #hnkzadar Zadar, 07.02.2020. snimio: Nenad Marčev, Zijah Sokolović, Lijevo, desno, glumac, Dvorana HNK Zadar, #nenomarcev #hnkzadar

Tomi Tom i izgubljeni plišani medo (sinkronizirano)
2025-11-02 18:00 - 19:02
1h 2m – NL, BE
Tomi Tom je mladi razigrani i znatiželjni mačak koji najviše na svijetu voli svog plišanog medu. Kada jednoga dana plišani medo nestane, Tomi kreće u potragu, a pritom prolazi kroz zanimljive krajolike i susreće različite životinje koje mu pomažu u potrazi.
Animirani film nastao je prema seriji dječjih knjiga nizozemske autorice Jet Boeke koje od 1978. godine osvajaju srca mališana i njihovih roditelja. Film je animiran u prepoznatljivom ručno crtanom 2D stilu, baš kao u knjigama, i svaku je životinju ručno nacrtao animacijski tim.
Film je napravljen za najmlađu djecu s idejom da im to bude jedno od prvih kinematografskih iskustava, a tome doprinose jednostavna radnja, predivna animacija, kraće trajanje filma, i najviše od svega njegov interaktivni karakter – tijekom filma, naime, djeca ne trebaju sjediti mirno nego su pozvana da zajedno s mačkom pjevaju, plješću i plešu.

Proganjanje
2025-10-30 20:00
1h 47m – ES, AR, FR
Andreu proganja jeziva mistična utvara. Prije dvadeset godina, deset tisuća kilometara dalje, isto je biće teroriziralo Marie, a nitko joj nije vjerovao da se nešto događa – osim prijateljice Camile. Slijedeći tragove prošlosti, Andrea se pokušava suočiti s proganjajućom silom, a naizgled nepovezane priče triju žena polako se isprepliću.
Redateljski i scenaristički prvijenac Pedra Martína-Calere, nastao u suradnji s nagrađivanom scenaristicom Isabel Peña (Zvijeri, FMFS 2023.), napeti je i inovativni horor mistične atmosfere premijerno prikazan u natjecateljskom programu filmskog festivala u San Sebastianu.

EKIPA IZ KANTUNA- PROBA IZVOĐAČKE GRUPE
2025-10-29 19:30 - 21:30, 2025-10-24 19:30 - 21:00, 2025-10-15 19:30 - 21:30

Ekipa iz Kantuna - proba izvođačke grupe
2025-10-27 20:00 - 22:00
Glumačke probe Ekipe iz Kantuna.

Predavanje: Zaštita mentalnog zdravlja i prava djeteta - od zajedničke odgovornosti do stvarne podrške
2025-10-27 18:00 - 20:00
27. listopada u 18 sati u Kantunu kulture gđa. Ana Babić Pezo, savjetnica pravobraniteljice za djecu, održat će predavanje pod nazivom “Zaštita mentalnog zdravlja i prava djeteta- od zajedničke odgovornosti do stvarne podrške”.
Temelj za cjelokupan razvoj djeteta je pravovremena i cjelovita zaštita njegovih prava i očuvanje mentalnog zdravlja. To uključuje kontinuiranu, sustavnu izajedničku suradnju svih dionika koji sudjeluju u odrastanju djeteta. Bilježimo trend porasta povreda prava djeteta u području odgoja i obrazovanja, poteškoće mentalnog zdravlja djece ali i neprimjerene i neučinkovita postupanja odraslih koji o djeci brinu. Cilj predavanja je osvijestiti potrebe, prava, želje ali i odgovornosti djeteta i odraslih koji o njemu brinu te ukazati na situacije kršenja prava djeteta te ponuditi smjernice učinkovitije zaštite.
Predavanje je namijenjeno roditeljima, odgojno-obrazovnim djelatnicima i svim građanima.

"DUPLA DOZA" - Stand up comedy show Gorana Vinčića i Marka Dejanovića
2025-10-25 20:00 - 22:00
U subotu 25.10. od 20h u Kantun kulture u Trogir stiže najluđi stand up comedy show na Blakanu “Dupla Doza” Gorana Vinčića i Marka Dejanovića.
Cijena ulaznice:
Redovna ulaznica 12€
Ulaznica 7 dana do izvedbe izvedbe 15€
Dolaze energični Slavonac Goran Vinčić i brutalno iskreni Bosanac Marko Dejanović sa svojim jedinstvenim showom #DuplaDoza, najopuštenijim i “najluđim” stand up showom u Hrvatskoj.
Dupla Doza, stand up comedy show by Goran Vinčić i Marko Dejanović je za Hrvatsku jedinstveni show, show pun spontanosti, dinamike i improvizacija. Oba komičara svo vrijeme su na pozornici, a nemaju pripremljeni “scenarij”, nego puštaju da ih međusobni razgovor i razgovor s publikom vodi u tome što će pričati. To na kraju rezultira potpuno opuštenom atmosferom u kojoj je svaka izvedba jedinstvena.
O KOMIČARIMA: #Vinča i Marko su dva dosta različita lika. Goran je mlad, Dejanović nije, Vinčić se voli smješkat, Marko zvani #NapušenaPanda zna ponekad samo buljiti u ljude i tko zna što mu prolazi glavom…
Jedan drugome vrlo lako dignu živac, vole se podjebavat i to ne onako prijateljski, ne, ne, oni se za stvarno pokače, iako su prijatelji i pomoći će si međusobno ako zatreba. Obojica su očevi i muževi, obojica brzi na jeziku. Vinča je energičan na pozornici, Marko se kreće samo koliko mora.

Servantes iz Malog Mista
2025-10-23 20:00
Režija:
Marušić, Danijel
Produkcija:
Jadran film
FRZ Servantes
Croatia film
Snimatelj:
Blažina Branko
Sinopsis:
Malo misto živi svojim životom, ali ne zaostaje za vremenom. Direktor hotela Roko Prč nastoji organizirati turizam, pa uvodi prvu nudističku plažu. Njegova žena Anđa dovodi dva rođaka iz Dalmatinske Zagore i zahtijeva od muža da ih zaposli. Jedan od njih, Ikan, dopadne se lijepoj Šveđanki. Iz Čilea se u Malo misto vratio Tonči zvan Servantes, dakako, bez ikakve zarade. Pao je na vrat svojoj tetki Keki, koja i bez njega ima dovoljno problema. Servantes također doživljava neočekivanu romansu…
Uloge:
Ivica Vidović (Servantes), Boris Dvornik (Roko Prč), Karlo Bulić (dotur Luiđi), Asja Kisić (Bepina), Zdravka Krstulović (Anđa Vlajina), Zvonko Lepetić, Fabijan Šovagović, Katia Tchenko, Ranko Tihomirović
Projekcija je besplatna povodom Dana audiovizualne baštine !

"I tebe se pita!" - Tribina s građanima
2025-10-23 18:00 - 19:30
Projekt participativnog budžetiranja u Gradu Trogiru.

Mediteran - između valova i ljudi
2025-10-22 17:00 - 20:00
Obilježavanje Dana Mediterana u sklopu „30 dana za 30-godišnjicu Euro-Mediterana“ u sklopu projekta „Mediteran – valovi i ljudi“
Pozivamo vas na večer posvećenu Mediteranu, njegovim valovima, ljudima i pričama – kroz film, raspravu i književnost.
17:00 – 18:32 Projekcija filma: Izbačeni (Push) Režija: Fredrik Gertten
Dokumentarni film koji istražuje globalnu krizu stanovanja i utjecaj ekonomskih sila na živote ljudi diljem svijeta.
18:32 – 19:15 Panel rasprava Gosti: doc. dr. sc. Toni Popović i Marin Piveta, mag. oec.
Rasprava o društvenim i ekonomskim valovima suvremenog Mediterana – između turizma, održivosti i identiteta. Voditelj Bruno Ćurko.
19:15 – 20:00 Predstavljanje knjiga:
• Mediteran kao identitetska odrednica, Zbornik radova s međunarodnoga znanstvenog skupa, Urednice: Marijana Tomelić Ćurlin i Tanja Brešan Ančić (Split: Sveučilište u Splitu, Filozofski fakultet, 2024.)
• Denis Bobanović, Razgovori s Markom Aurelijem, Ilustratorica: Maja Vejić (Zadar: Udruga Mala filozofija, 2023.)
• Filip Škifić, Tramontana, (Split: Naklada Fragment, 2024.)
Sudjeluju: Marijana Tomelić Ćurlin, Tanja Brešan Ančić, Denis Bobanović i Bruno Ćurko

Međunarodna konferencija: Klimatske promjene i baština - izazovi i odgovori u priobalnim i zaštićenim područjima
2025-10-20 09:00 - 13:00
Klimatske promjene i baština: izazovi i odgovori u priobalnim i zaštićenim područjima
Climate Change and Heritage: Challenges and Responses in Coastal and Protected Areas

Javna ustanova RERA S.D. – Regionalna razvojna agencija Splitsko-dalmatinske županije, u suradnji s partnerima, organizira međunarodnu konferenciju “Klimatske promjene i baština: izazovi i odgovori u priobalnim i zaštićenim područjima”, koja će se održati u ponedjeljak, 20. listopada 2025. godine, u Trogiru (Kantun kulture, Ul. dr. Franje Tuđmana 2), s početkom u 9:00 sati.
Konferencija okuplja predstavnike znanstvenih institucija, konzervatorske službe, UNESCO lokaliteta, te stručnjake iz Hrvatske i Italije s ciljem razmjene iskustava i znanja o upravljanju rizicima i prilagodbi kulturne baštine klimatskim promjenama.
Poseban naglasak konferencije stavljen je na projekt CAMPUS (Climate Adaptation Plans for UNESCO Sites), koji izrađuje Plan prilagodbe klimatskim promjenama za rizična područja. Kroz izradu plana definirat će se konkretne mjere prilagodbe, sustav monitoringa te aktivnosti ozelenjavanja i ublažavanja utjecaja toplinskih valova u kritičnim zonama UNESCO lokaliteta poput Trogira i Starog Grada na Hvaru.
Uvodno predavanje “Klimatske promjene: globalni i regionalni procesi” održat će prof. dr. sc. Mirko Orlić (Sveučilište u Zagrebu / HAZU), dok će se u daljnjem programu predstaviti primjeri dobre prakse iz Hrvatske i Italije, uključujući Ministarstvo kulture i medija RH, Nacionalni park Plitvička jezera, Sveučilište IUAV iz Venecije, te Splitsko-dalmatinsku županiju.
Završni dio konferencije obuhvatit će okrugli stol “Od globalne znanosti do lokalnog djelovanja”, na kojem će sudionici raspraviti o budućim koracima u provedbi mjera prilagodbe i daljnjem unaprjeđenju upravljanja rizicima za kulturnu baštinu.
Konferencija se održava u okviru projekta CAMPUS, sufinanciranog iz Programa Interreg Italy–Croatia 2021–2027, koji doprinosi povećanju otpornosti kulturne i prirodne baštine na učinke klimatskih promjena.

Katarina Banić

Dobra karma
2025-10-16 20:00
1h 37m – US
Kada anđeo ima najbolje namjere – i katastrofalne metode. Komedija s dušom i velikim glumačkim imenima o nebeskoj misiji koja se malo zakomplicira.
Gabriel (Keanu Reeves) je simpatični, ali prilično nespretni, anđeo koji odlučuje intervenirati u živote dvoje potpuno različitih ljudi: preopterećenog honorarca (Aziz Ansari) i bahatog milijunaša iz svijeta start-upa (Seth Rogen). Kako se božanski planovi miješaju s ljudskim slabostima, stvari brzo izmiču kontroli i rađa se urnebesna komedija o sudbini, privilegijama i velikim (ne)srećama koje nas mogu zbližiti.

Gostovanje pisca Zorana Žmirića
2025-10-15 18:00 - 19:30
Na prvi dan Mjeseca hrvatske knjige u goste nam dolazi pisac Zoran Žmirić.
Predstavit ćemo njegove romane “Blockbuster”, “Pacijent iz sobe 19”, “Hotel Wartburg” i “Visoke trave”.

Escape the cinema - Escape za van: radionica za mlade
2025-10-14 19:30 - 21:00
U organizaciji Kreativne audiovizualne asocijacije u Kantunu kulture održat će se radionica za mlade Escape the cinema – Escape za van.
Escape the cinema – Escape za van je više od igre kojom zagonetkama sudionici izlaze iz neke situacije ili otključavaju određene korake, radi se o strukturiranoj priči koja funkcionira kao escape/quest game. Tijekom igre se koriste elementi radio drame a ponekad i video isječci kako bi što zornije prenijeli atmosferu, priču i k tome sudionike doveli do cilja, izlaska iz neke situacije i zaključku priče. Zadaci se temelje i prilagođeni su uzrastu, pa kad se radi o npr. osnovnoškolcima naslanjaju se na segmente gradiva, različite vrste dedukcije itd. A priča bi se u ovom slučaju naslanjala i gradila oko nekoliko elemenata; filma za koji se odlučite, a koji igra unutar Kino mreže i edukacije o filmu, filmskom jeziku i teoriji filma. Ukoliko nema mogućnosti poveznice s nekim filmom u igrajućem programu, zadaci se prilagođavaju.
Ovoj radionici prisustvovat će polaznici Ekipe iz Kantuna.

Ozi: Glas šume (sinkronizirano)
2025-10-12 18:00
1h 27m – FR
Ozi je sićušna, zantiželjna orangutanka koja živi duboko u prašumi sa svojim roditeljima, Seemom i JoJoom. Život je idiličan u njihovom obiteljskom gnijezdu na krošnjama drveća, sve dok jedne noći njihov prašumski dom ne uništi korporacija GreenZar. Odvojenu od roditelja, Ozi spašavaju Kirani i Robert, vlasnici lokalnog utočišta za siročad orangutana…
